Scrappassie Blog: Weer een pagina klaar
They are both beautiful! Love the eyes. So much soul in them.
mooi gedaan Brigitte.... vind de laatste het mooist ( vanwege de oortjes) :-)
Wow, what beautiful pages! Fantastic!
30 augustus 2010 om 20:02 HELD SALE HELD REVEL II MOTORCYCLE MOTORBIKE GLOVES BLACK/WHITE - Clothing from Newcastle Motorcycles Ltd UK
Code: SALE - 002827-00/014 kerrieblad (Bergera/Murraya koenigii) | In- en Uitvoer
1211 9086 10
papaverbolkaf, vers of gedroogd, ook indien gesneden, gebroken of in poedervorm JY LEES NOU Positiewe kraampyn
Kraampyne het ’n doel. Verander jou ervaring van pyn in ’n positiewe belewenis.
Baie vroue word so angsbevange as gevolg van teenstrydige inligting oor natuurlike geboortes dat hulle besluit om eerder ’n keisersnee te vra. Hier is die waarheid: Gedurende die geboorteproses het jou liggaam ongelooflike krag. Jou pyn kán op ’n natuurlike wyse verminder en bestuur word. Nie almal ervaar pyn dieselfde nie. Sommige vroue beskryf kraampyne as baie intens, terwyl ander sê dat hulle bykans geen pyn ervaar het nie, maar eerder in ’n toestand van angs en verontrusting was. Daar is geen manier om te voorspel hoe jy gaan reageer nie. Jou liggaam, jou fisieke omgewing en jou kop speel alles ’n rol in jou uiteindelike belewenis van die geboorte. As jy ’n paar eenvoudige strategieë inspan, kan jy pyn beperk en verseker dat die natuurlike geboorte van jou baba een van die positiefste en onvergeetlikste dinge is wat jy in jou lewe ervaar.
Bly in beheer
As jy gespanne en angstig is, het jy klaar ’n agterstand. Die beste plan is om jou te bemagtig deur inligting bymekaar te maak. Lees soveel jy kan oor natuurlike geboorte. Vra jou mediese versorger oor enigiets waaroor jy onseker is. Hoe meer jy weet, hoe kalmer sal jy wees. Hoewel jy in ’n situasie gaan wees waar jy nie alles kan beheer nie, kan jy tog sekere dinge bepaal. Leer die hospitaal en kraamsaal ken. Maak ’n afspraak om die kraamsaal vooraf te besoek. Kraameenhede verwelkom besoeke gewoonlik mits dit betyds gereël word. Laat die eenheidsbestuurder prosedures aan jou verduidelik en die angel haal uit enigiets wat intimiderend lyk. Sorg dat jy jou laat geld wat jou behoeftes betref, maar laat ruimte vir verandering. Enigiets kan gebeur. Jy het ’n sê in baie sake wat dinge vir jou makliker kan maak, soos die beligting en keuse van ’n geboortemaat. Jy verkies dalk ’n natuurlike geboorte, maar moenie gespanne en paniekerig raak as jy dalk ’n keisersnee moet kry nie. Spanning sal net tot jou fisieke ongemak bydra.
Kies jou ondersteuning reg
Geestelike ondersteuning kom van verskillende bronne. Afhangende van jou oortuigings kan jy kies om te bid of te mediteer om jou innerlike krag te ontsluit. Besluit wie jy as jou geboortemaat wil hê. Wie gaan jou aandag van die pyn aflei en die meeste emosionele en fisieke ondersteuning bied wanneer jy dit nodig het? In die maande wat die geboorte voorafgaan, kan jy asemhalingstegnieke saam met jou geboortemaat oefen om vertroue te bou. Vertrou jou liggaam se vermoë om te kraam en die geboorte van jou kind te hanteer. Jou liggaam is daarvoor ontwerp en jy sal verstom wees oor jou krag in die kraamproses. Fokus op jou baba wanneer kontraksies intens word. Om ’n lys van visualiserings en positiewe bevestigings gereed te hê, sal ook help om jou aandag van die pyn af te lei en jou op die oomblik laat fokus. Onthou, jou lyf ervaar nie pyn omdat dit siek of beskadig is nie, en die pyn is daar met ’n doel. Daar het ’n hele nuwe mensie in jou gegroei na wie se koms jy al maande lank uitsien. Geboortepyne is gesonde, produktiewe, tydelike pyne en dit eindig met die plesier van jou nuwe baba wat in jou arms geplaas word.
Voorgeboorteklasse is bemagtigend. Jy kan daar ’n magdom inligting bymekaarmaak en belangrike ontspannings- en asemhalingstegnieke leer. Dit sal jou selfvertroue ’n hupstoot gee en jou laat voel asof jy jou eie bevalling kan bestuur.
’n Tikkie positiwiteit
Wanneer jy jou geboorte-ervaring kies, skakel ’n oomblik die stem van vrees uit en vra jou die volgende af: Presies waarvoor is ek bang? Wie sou ek wees sonder hierdie vrees? Hoe sal ek voel? Hoe sal ek optree as ek nie hierdie vrees gehad het nie? Wat sou ek doen? Watter keuses sal ek oor die geboorte van my kind maak?
Wees ’n oomblik stil. Vertrou dat daar anderkant die stem van vrees ’n plek binne-in jou is wat jou hartsbegeerte ken, ’n stem wat spreek tot dit wat reg vir jou en jou ongebore baba is. Jy sal weet dat jy by daardie plek uitgekom het wanneer jy kalm, vol vrede en vasberade voel. Maak ’n belofte aan jouself sodra jy helderheid het. Bekragtig jou besluit deur daarop te fokus pleks van op dit wat jy vrees.
Fokus op die positiewe. Haal diep asem en visualiseer ’n gelukkige einde.
Glo in jouself. Jy is groter as jou vrese. Weet dat, al weet jy nie presies hoe jy hierdie taak gaan voltooi nie, jy kan vertrou dat jy ondersteun en gelei sal word.
Kraam met fokus
Maak seker jy bly goed gehidreer en vermy ’n leë maag terwyl jy kraam. Drink klein slukkies water in die loop van die bevalling en peusel aan hoë-energiekos.
Aanraking terwyl jy kraam is ’n uitstekende metode van natuurlike pynverligting. Dit sluit dinge in soos ’n strelende massering, koue en warm kompresse en kontradruk.
Eksperimenteer met verskeie posisies en inkorporeer dans en joga of wieg heen en weer om jou baba te help om in die geboortekanaal af te sak.
Praat-sing of maak kreungeluide om energie vry te stel. In sommige kulture word vroue in kraam ontmoedig om geluide te maak, maar onthou dat wanneer jy gil jy buitentoe druk, wat die proses aanhelp.
Oorweeg water as ’n pynverligter. Vroue gebruik dit reeds duisende jare lank om kraampyne te verlig. As jy in ’n bad warm water ontspan, het swaartekrag geen uitwerking nie, is daar minder sensoriese stimulasie en is jy minder geneig om streshormone af te skei. Dit moedig jou lyf aan om endorfiene af te skei, wat pyn help onderdruk.
Musiek kan ’n doeltreffende wapen teen kraampyn wees en baie studies het dit reeds bevestig. Musiekritmes kan jou óf kalmeer, óf jou energievlakke opstoot wanneer jy dit nodig het. Navorsing wys ma’s wat na musiek luister terwyl hulle kraam, is kalmer en meer in voeling met hul kontraksies.
Vertrou jou liggaam om te kraam en die geboorte van jou kind te hanteer. Jou liggaam is daarvoor ontwerp.
7 wenke vir geboorte
Verwelkom elke kontraksie en nooi jou baba die wêreld binne.
Dink oor die heuglikheid van die gebeurtenis. Dit sal jou help om op die positiewe te fokus.
Oorweeg dit om ’n doula aan te stel.
Vra as jy iets nie verstaan nie.
Glo dat jou lyf weet wat om te doen.
Visualiseer: Hou kalmerende beelde in jou kop en fokus daarop as dinge intens raak.
Aromaterapie-olies is strelend en kalmerend